**Tyrone Mears** (født 18. februar 1983) er en engelsk fotballspiller som fra 30. juni 2019 er klubbløs.

Biografi
--------

Tyrone Mears startet sin profesjonelle fotballkarriere i Manchester City i 2001, og han debuterte for City den 30. mars 2002 i en ligakamp mot Nottingham Forest. Mears erstattet Stuart Pearce i det 84. spilleminutt i en kamp som *the Blues* vant 3-0. Det ble med den ene kampen for Manchester City i 2001/02-sesongen, og sommeren 2002 kjøpte Preston North End Mears for £200 000. 

Han spilte sin første kamp for Preston 19. oktober 2002 da de spilte 3-3 i en ligakamp mot Walsall. Karrierens første mål kom 15. april 2003 da *the Lillywhites* tapte 5-1 for Reading, og da 2002/03-sesongen var over hadde Mears fått bokført 22 ligakamper for Preston. Den påfølgende sesongen ble det 12 ligakamper og 1 ligamål, mens han i 2004/05-sesongen stoppet på 4 ligakamper. I Mears fjerde og siste sesong for Preston spilte han 32 ligakamper og han scoret også 2 ligamål. I tillegg spilte han begge play-off semifinalekampene mot Leeds United i denne sesongen.

I juli 2006 ble West Ham United hans nye arbeidsgiver da de betalte en overgangsum på £1 000 000 til Preston North End. Hans første kamp for *the Hammers* var 19. august 2006 da de slo Charlton Athletic 3-1 i en kamp i Premier League. Mears slet med å etablere seg i startoppstillingen til West Ham, og etter å ha spilt 5 ligakamper for klubben fra London i første del av 2006/07-sesongen signerte han den 31. januar 2007 på en låneavtale med Derby for resten av 2006/07-sesongen. Denne avtalen inkluderte også en opsjon om kjøp ved sesongslutt. Han debuterte for Derby 3. februar 2007 da han ble byttet inn i det 86. spilleminutt i en ligakamp mot Southampton, mens hans første mål for *the Rams* kom 6. mai 2007 i en ligakamp mot Leeds United. Totalt ble det ett mål på 13 ligakamper, og i tillegg spilte han 4 andre obligatoriske kamper for Derby før han returnerte til West Ham i slutten av mai 2007.

Den 4. juli 2007 benyttet Derby seg av opsjonen om å kjøpe Mears for £1 million. Han ble kjøpt av Burnley for £500 000 30. juni 2009. Kontrakten hans er på tre år.

Mears har siden starten av 2005/06-sesongen brukt kallenavnet sitt, Tye, bak på drakten.

Karriere som spiller
--------------------

|
|  |
|  | Klubb | Klubbforbindelse | Klubbkamper | Ligakamper | Klubbmål | Ligamål | Periode |
| Englands flagg | Manchester City | Kontrakt | 1 | 1 | 0 | 0 | 08/2001 – 07/2002 |
| Englands flagg | Preston North End | Kontrakt | 82 | 70 | 4 | 4 | 07/2002 – 07/2006 |
| Englands flagg | West Ham United | Kontrakt | 6 | 5 | 0 | 0 | 07/2006 – 01/2007 |
| Englands flagg | Derby County | Lån | 17 | 13 | 1 | 1 | 01/2007 – 05/2007 |
| Englands flagg | West Ham United | Kontrakt | 5 | 3 | 0 | 0 | 05/2006 – 07/2007 |
| Englands flagg | Derby County | Kontrakt | 31 | 28 | 1 | 1 | 07/2007 –06/2009 |
| Frankrikes flagg | Olympique Marseille | Lån | ? | 8 | ? | 1 | 09/2008 – 06/2009 |
| Englands flagg | Burnley | Kontrakt | 14 | 14 | 0 | 0 | 06/2009 – |

Kilder
------

* Rollin, Glenda & Rollin, Jack: *SKYSPORTS FOOTBALL YEARBOOK 2006-07* (side 521).   
 Headline Book Publishing, London. ISBN 0-7553-1526-X

Eksterne lenker
---------------

* (fr) Tyrone Mears – Ligue de Football Professionnel Rediger på Wikidata

* (en) Tyrone Mears – Major League Soccer Rediger på Wikidata

* (fr) Tyrone Mears – LÉquipe Rediger på Wikidata

* (en) Tyrone Mears – Transfermarkt Rediger på Wikidata

* (en) Tyrone Mears – national-football-teams.com Rediger på Wikidata

* (en) Tyrone Mears – WorldFootball.net Rediger på Wikidata

* (en) Tyrone Mears – Soccerbase.com Rediger på Wikidata

* (en) Tyrone Mears – FootballDatabase.eu Rediger på Wikidata

* (en) Tyrone Mears – Soccerway Rediger på Wikidata

* (en) Tyrone Mears – PlaymakerStats.com Rediger på Wikidata